《水龙吟 暮春感事》
清代·周贻繁

落红满院春残，雨丝柳线笼深翠。茶烹活火，香添幽麝，才醒午翠。

蝶板空敲，莺簧半老，遣排无计。更深林杜宇，频催春去，何能会、悠悠意。

屈指。年华暮矣，怕思量、那时心志。回肠九曲，旧愁未解，新愁如醉。

鸿雁无凭，关山有阻，狼烟千里。问英雄恁是，飞来天上，挽银河水。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。